Psalme 72 | Beibele Inthaneteng | Phetolelo ya Lefase le Lefsa
Psalme ya mabapi le Solomone. 72 Nea kgoši dikahlolo tša gago, hle Modimo,+Gomme morwa wa kgoši o mo nee toko ya gago.+ 2 Anke a emelele batho ba gago ka go loka,+Batho ba gago ba ba hlakago a ba emelele ka kahlolo ya toka.+ 3 Anke dithaba di rwale khutšo di e iše bathong ka toko,+Le meboto le yona anke e dire bjalo. 4 Anke a ahlolele bahlaki setšhabeng,+Anke a phološe bana ba modiidi,Gomme anke a pšhatlaganye moradia. 5 Ba tla go boifa ge feela letšatši le sa le gona,+Ba dira bjalo ge feela kgwedi e sa le gona go iša melokong le melokong.+ 6 Yena o tla theoga bjalo ka pula ge e nela bjang bjo bo segilwego,+Le bjalo ka medupi yeo e kolobišago lefase.+ 7 Mehleng ya gagwe moloki o tla atlega,+Le khutšo e tla ata go fihla kgwedi e sa hlwe e le gona.+ 8 O tla ba le balata go tloga lewatleng le lengwe go ya go le lengwe+Le go tloga Nokeng*+ go ya magomong a lefase.+ 9 Badudi ba ditikologong tše di se nago meetse ba tla khunama pele ga gagwe,+Gomme manaba a gagwe a tla latswa lerole.+ 10 Dikgoši tša Tarashishi le tša dihlakahlakeng+Di tla ntšha sebego.+Dikgoši tša Sheba le tša SebaDi tla tliša mpho.+ 11 Dikgoši ka moka di tla mo khunamela;+Ditšhaba ka moka tšona di tla mo hlankela.+ 12 Gobane o tla hlakodiša modiidi yo a llelago thušo,+Le mohlaki gotee le mang le mang yo a se nago mothuši.+ 13 O tla kwela mmotlana le modiidi bohloko,+O tla phološa meoya ya badiidi.+ 14 O tla lopolla moya wa bona kgatelelong le bošorong,Gomme madi a bona e tla ba a bohlokwa mahlong a gagwe.+ 15 Anke a phele,+ le gona anke a newe e nngwe ya gauta ya kua Sheba.+Anke a rapelelwe ka go se kgaotše;Anke a šegofatšwe letšatši ka moka.+ 16 Go tla ba le mabele a mantši mo lefaseng;+Dintlheng tša dithaba go tla ba le motlalo wa mabele.+Dienywa tša kgoši di tla etša tša Libanoni,+Bao ba tšwago motseng ba tla khukhuša go etša dimela tša lefaseng.+ 17 Anke leina la yona le be gona go iša mehleng ya neng le neng;+Anke leina la yona le gole ge feela letšatši le sa le gona,Gomme anke ba itšhegofatše ka yona;+Anke ditšhaba ka moka di mmolele gore o thabile.+ 18 A go retwe Jehofa Modimo, Modimo wa Isiraele,+Yena a nnoši yo a dirago mediro e makatšago.+ 19 A go retwe leina la gagwe la letago go iša mehleng ya neng le neng,+Gomme anke letago la gagwe le tlale lefaseng ka moka.+Amene, Amene. 20 Dithapelo tša Dafida morwa wa Jese+ di felela mo.